cyanic-selkie/wikianc huggingface dataset:
Cadillac Gage Commando Ranger
Rangers/Peacekeepers ble produsert tidlig på 1980-tallet på en Dodge 200 eller Dodge Ram pickup-ramme, samme som CUCV. En oppdatert versjon kalt Peacekeeper II ble senere markedsført. Denne var basert på rammen fra en Ford F-350. Mange av kjøretøyene endte opp hos forskjellige politistyrker sine SWAT-avdelinger.
Kjøretøyet har skyteskår rundt 270°, og mulighet for et tårn med et M60 maskingevær på taket. Opprinnelig hadde det en 5,9 liter Mopar-motor, som senere ble erstattet med en 5,2 liter etter som det var problemer med den førstnevnte.
Lange flate ballær
Lange flate ballær er en norsk filmkomedie fra 2006, regissert av Bjørn Fast Nagell og Harald Zwart.
Filmen ble etterfulgt av Lange flate ballær II i 2008 og Lange flate ballær III i 2022.
Handling
Lange flate ballær handler om seks menn som jobber sammen på verkstedet EdGarasjen i Fredrikstad. Verkstedet står i fare for å gå konkurs, og de seks er redde for å miste jobbene sine. Etter at det har gått så langt at kreditorene fra Oslo har kommet på døren foreslår verkstedets daglige leder å bruke resten av verkstedets kassabeholdning til å reise på guttetur – til fotball-VM i Tyskland - «uten kjerringær». Det skal etterhvert vise seg å være løsningen på de økonomiske problemene.
Filmen fikk mye omtale i media på grunn av det store antallet kjendiser som medvirker i cameoroller i filmen. Noen av dem er: Jose Mourinho, Ari Behn, Elin Tvedt, Dorthe Skappel, Åsne Seierstad, Martin Bull Gudmundsen, Lars Olav Karlsen, Thomas Strzelecki, Valgerd Svarstad Haugland, Carola Häggkvist, Wig Wam, Åge Hareide og Stig Inge Bjørnebye. Også dialekten som karakteriserer Nedre Glommaregionen får komme til sin rett i filmen.
Uttrykkets opprinnelse
Selve uttrykket «lange, flate ballær» skal visstnok stamme fra 1949, da regjerende mester Sarpsborg Fotballklubb skulle spille cupfinale mot Skeid. Sigrun Riise var kontordame på Sarpsborg Papp, og lagde et kamprop for SFK. Kampropet lød slik: «Blå og hvite kællær ut på banen tællær. Lange, flate ballær døm i nettet skallær.» Sarpingene vant for øvrig cup-oppgjøret.
Noen hevder uttrykket var innarbeidet i fotballmiljøet i Sarpsborg allerede før dette nye slagordet ble skrevet, men den påstanden er det ingen som foreløpig har kunnet bekrefte eller avkrefte.
Banliang
Banliang (kinesisk: 半两, pinyin: Bànliǎng) var den første riksomfattende valuta i Kinas keisertid. Den ble innført av den første keiser, Qin Shi Huang, om lag 210 f.Kr. Den var rund med et firkantet hull i midten.
Før dette tidspunkt var det et flertall forskjellige myntsystemer i Kina, som regel formet som kniver (knivmynt) eller som andre hjelpemidler. Forbildet til banliang kan ha vært de runde mynter med firkantet hull som hadde vært i bruk i staten Zhou før den ble knust av Qin i 249 f.Kr.
En banliang tilsvarte en «halvtael» (半兩), eller tolv zhu (銖　om lag 0,67 gram). Den veier vanligvis mellom ti og seks gram, omtrent som en gammel gresk stater.
Standardiseringen av valutaen med denne runde mynttypen var en av flere tiltak under Qin-dynastiet for å innføre enhetlig vekt, mål og akselvidde.
EM i friidrett 2018 – 100 meter menn
100 meter for menn under EM i friidrett 2018 ble arrangert på Olympiastadion i Berlin 6. og 7. august 2018. Churandy Martina fra Nederland var regjerende mester, Jak Ali Harvey fra Tyrkia regjerende sølvmedaljevinner, og Jimmy Vicaut fra Frankrike regjerende bronsevinner.
Kvalifikasjonskrav
Kvalifikasjonskravet for 100 meter menn var: 10,35.
Tidsplan
Alle tider er lokal tid (UTC+2)
Konkurranse
De åtte best rangerte utøverne gikk rett til semifinalene. Forsøksheatene ble arrangert 6. august, og semifinaler og finale 7. august med bare litt over to timers mellomrom.
Forsøksheat
De 2 beste i hvert heat (Q) og de 5 raskeste for øvrig (q) gikk videre til semifinalene.
Vind: Heat 1: -0,2 m/s, Heat 2: +0,1 m/s, Heat 3: +0,2 m/s, Heat 4: -0,3 m/s, Heat 5: +0,4 m/s
Semifinaler
De 2 beste i hvert heat (Q) og de 2 raskeste for øvrig (q) gikk videre til finalen.
Vind: Heat 1: +0,4 m/s, Heat 2: +0,6 m/s, Heat 3: +0,2 m/s * Utøvere som gikk rett til semifinalen.
Finale
Vind: 0,0 m/s
Duncan Goodhew
Duncan Alexander Goodhew (født 27. mai 1957) er en britisk tidligere svømmer, som tok gullmedalje på 100 m brystsvømming og bronsemedalje på 4x100 m medley stafett i sommer-OL i 1980 i Moskva. Goodhew har også tre sølvmedaljer fra Samveldelekene i 1978 i Edmonton, samt en bronsemedalje fra langbane-VM i 1978 i Berlin og langbane-EM i 1977 i Jönköping.
Amadou Haya Sanogo
Amadou Haya Sanogo (født 1972 eller 1973) er en militæroffiser fra Mali. Han ledet et militært statskupp mot president Amadou Toumani Touré og utropte seg selv til leder for et interimsstyre.
Før kuppet tjenestegjorde han i den maliske hæren med rang som kaptein. Han hadde gjennomgått treningsopphold i USA.
Ved kuppet 22. mars 2012 framsto han som leder av «Comité National pour le Redressement de la Démocratie et la Restauration de l’État». De første handlingene i stillingen som statsoverhode var avskaffelsen av grunnloven, redusert handlingsrom for statlige organer, innføring av portforbud og stenging av landets grenser.
Kuppet ble bredt fordømt av det internasjonale samfunnet. Landene i ECOWAS, det vestafrikanske mellomstatlige samveldet, forbød umiddelbart grensehandel med Mali og frøs maliske innskudd ved sentralbanken i de vestafrikanske CFA-franc-statene. Militærjuntaen befant seg i fullstendig internasjonal isolasjon, uten penger og med tuareg-islamistiske opprørere som rykket frem fra nord. Landet begynte raskt å gå tom for drivstoff, som ble fullstendig importert, og det begynte å oppstå problemer med strømforsyningen.
1. april kunngjorde han gjenoppretting av grunnloven og de statlige institusjonene. Han kunngjorde også at nasjonalforsamling ville bli innkalt, for å nedsette en overgangsregjering og organisere valg. Mens forhandlingene om maktoverføring pågikk, tok tuareg-opprørerne kontroll over hele den nordlige delen av Mali og utropte 6. april 2012 den «uavhengige staten Azawad».
27. november 2013 ble han arrestert i forbindelse med drapet på 21 fallskjermjegere som hadde vært lojale til den avsatte presidenten Touré i mai 2012. Etter en lang prosess, ble rettssaken avsluttet i 2021 uten dom.
Keiko Yoshitomi
Keiko Yoshitomi (født 8. april 1975) er en japansk badmintonspiller.
Hun representerte Japan under Sommer-OL 2004 i Athen, der hun ble utslått i andre runde i dobbelturneringen.
James J. Braddock
James Walter Braddock (født 7. juni 1905 i New York, død 29. november 1974) var verdensmester i tungvektsboksing 1935–37.
Braddock ble verdensmester i tungvektsboksing den 13. juni 1935, i Long Island City, New York, da han beseiret Max Baer. To år senere; 22. juni 1937, tapte han tittelen til Joe Louis.
I 2005 kom filmen Cinderella Man som handler om Braddocks vei til verdensmestertittelen.
The Egret Hunter
The Egret Hunter er en amerikansk stumfilm fra 1910.
Delémont
Delémont er hovedstaden i kantonen Jura i Sveits. Kommunesenteret ligger 435 meter over havet. Kommunen ligger i en dal mellom lave fjelltopper. Rundt 43 % av arealet er skog, 38 % er landbruksområde og 18 % er bebygd. Delémont ligger rundt 30 km sørvest for Basel.
Ardshalvøya
Ardshalvøya er en halvøy i grevskapet Down i Nord-Irland. Den skiller Strangford Lough fra North Channel, forbindelsen mellom Irskesjøen og Atlanterhavet. Det er flere byer og landsbyer på halvøya, blant andre Donaghadee, Newtownards og Portaferry. Belfast Lough ligger nord for halvøya.
Omansk rial
Rial (arabisk: ريال, valutakode: OMR) er valutaen i Oman. Den er delt inn i 1000 baisa (بيسة).
Før 1940 var indisk rupi og Maria Theresia-daleren (lokalt kjent som rial) hovedvalutaene i Oman.
I 1970 ble rial saidi innført som Omans valuta. Den var bundet til britisk pund og erstattet gulfrupien. Rial saidi ble erstattet av rial omani i 1973.
Joe Louis
Joseph Louis Barrow, bedre kjent som Joe Louis, The Brown Bomber (født 13. eller 14. mai 1914 i LaFayette, Alabama, død 12. april 1981) var verdensmester i tungvektsboksing 1937–49.
Phanerota
Phanerota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Forholdsvis små (gjerne 1,5-3 millimeter lange), korte og brede, gjerne brokete fargede kortvinger. Hodet er ganske bredt med runde, litt utstående fasettøyne. Føttene er fire-leddete.
Levevis
Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.
Utbredelse
Slekten forekommer i den neotropiske økosonen.
Gåsbreen
Gåsbreen er en 5 km lang og 5 km² stor isbre langt sør på Spitsbergen, Svalbard, i fjellområdet i nordlige Sørkapp Land. Breen strekker seg østover og renner fra Mehesten (1383 m) i vest – med forbindelse via trange pass til Mehestbreen i sørøst, Garwoodbreen i øst og Bastionbreen i nordøst, til den renner ut mot fjellryggen Wurmbrandegge på sletta Gåshamnøyra rett sør for Gåshamna i Hornsund, nordvest for brekanten. Den ender før sjøen med en 500 meter bred morene.
Gåsbreen har i likhet med Gåshamna sitt navn etter nederlandsk «Goeshaven», etter Axel Theodor Goës (1835-97), nederlandsk lege, zoolog og botaniker på Adolf Erik Nordenskiölds ekspedisjonen til Svalbard i 1861. Det finnes derimot en egen Goësbreen like sør for Gåsbreen, på andre siden av Midifjellet.
Primus (band)
Primus er et amerikansk band hvis mest kjente besetning har vært Les Claypool (bassgitar), Larry LaLonde (gitar) og Tim Alexander (trommer).
Claypool dannet et band tidlig på 80-tallet sammen med gitaristen Todd Huth og trommeslageren Jay Lane. Siden sluttet de og han begynte å spille sammen med de nåværende bandmedlemmene. Primus albumdebuterte i 1989.
Bandet spiller eksperimentell musikk sentrert rundt Les Claypools unike spillestil. Claypool har omtalt bandets musikk som «psykedelisk polka», men sett fra et mer universelt standpunkt er det heller en blanding av funk og metal, samt at flere andre musikkstiler også innkorporeres. Ironiske tekster er også en fremtredende del av bandets uttrykk.
Academy of St Martin in the Fields
Academy of St Martin in the Fields (ASMF) er et engelsk kammerorkester som er kjent for å spesialisere seg på barokkmusikk og wienerklassisistisk musikk spilt på moderne instrumenter. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.
Til å begynne med var ASMF et lite strykeorkester uten dirigent. Medlemmene var musikere fra de store Londonorkestrene som spilte barokkmusikk i sommerferiene. Snart kom blåsere til, og grunnleggeren av orkesteret, Neville Marriner, tok dirigentrollen. Fra midten av 1960-tallet dominerte ASMF platemarkedet for barokkmusikk, og ble et regulært orkester med faste musikere. Fra midten av 1970-årene overtok ofte konsertmestrene Iona Brown og senere Kenneth Sillito ledelsen.
Orkesterets dominerende stilling tok slutt da det tidlig på 1980-tallet ble vanlig å oppføre musikk med tidsriktige instrumenter. Orkesteret har for tiden 63 musikere, og med enkelte tilleggsmusikere spiller det nå også romantisk musikk og samtidsmusikk. I tillegg ble det i 1975 dannet et kor som man regelmessig kan høre i et opptak fra 1992 ved tv-overføringer av UEFA Champions League.
ASMF's barokkstil var en målestokk for andre, og var lett gjenkjennelig med sin store vitalitet og poengterte rytmikk. Det lyktes dem å forene moderne instrumenter med klangidealet og spillemåten som er idiomatisk for tidlig musikk.
Med over 500 innspillinger er ASMF det mest innspilte kammerorkesteret i verden. De fikk særlig høye salgstall med soundtrackene til filmene Amadeus, Den engelske pasienten og Titanic.
Bundesfinanzhof
Bundesfinanzhof (BFH) er Tysklands høyesterett for skatte- og tollsaker, og en av Tysklands fem føderale høyesteretter. Bundesfinanzhof har sete i München, Bayerns hovedstad. Domstolen ble opprettet i 1918 under navnet Reichsfinanzhof.
Kirkemøte
Kirkemøte har flere betydninger:
Jo Novita
Jo Novita (født 19. november 1981) er en indonesisk badmintonspiller.
Hun representerte Indonesia under Sommer-OL 2004 i Athen, der hun ble utslått i andre runde i dobbelturneringen.
Compsosomatini
Compsosomatini er en liten gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.
Utbredelse
Gruppen er utbredt i Sør- og Mellom-Amerika.
Liprus
Liprus er en slekt av biller som tilhører familiegruppen bladbiller (Chrysomelidae).
Utseende
Middelsstore, avlange, matt brune eller brunrøde jordlopper. Oversiden er kraftig, på dekkvingene radvis punktert.
Utbredelse
Slekten er utbredt i Øst-Asia.
Barneombudet
Barneombudet er et offentlig ombud, etablert ved lov om barneombud 6. mars 1981. Ombudets oppgave er å tilse at lovgivning vedrørende barns interesser etterleves, og at norske myndigheter følger forpliktelsene i barnekonvensjonen. Inga Bejer Engh er barneombud for perioden 2018-2024. Barneombudet utnevnes av Kongen i statsråd for et åremål på seks år, og kan kun sitte i én periode. Tidligere kunne ombudet sitte i to perioder à fire år. Barneombudet er en faglig autonom og politisk uavhengig institusjon, men er administrativt underlagt Barne-, likestillings- og inkluderingsdepartementet.
Oppgaver
Barneombudet skal i henhold til lov og instruks:
Historikk
I boken Umyndige personer lanserte Anders Bratholm tanken om et barneombud i Norge allerede i 1969. Begrunnelsen for et ombud for barn var at barn utgjør en stor, men svak gruppe, uten noen organisasjon eller annet effektivt talerør bak seg, slik de fleste andre grupper har. Konklusjonen var at barn og unge har et behov for et offentlig ombud som kan tale deres sak. Etter debatt utover 70-tallet ble Barnelovutvalget nedsatt i 1975, ledet av Frederik Beichmann. Ved opprettelsen i 1981 ble Målfrid Grude Flekkøy det første barneombudet i verden.
Liste over barneombud
Ida Hjort Kraby ble utnevnt og skulle etter planen tiltre som nytt barneombud i april 2008, men trakk seg 14. februar etter avsløringen om hennes private omgang med barne- og likestillingsminister Manuela Ramin-Osmundsen, se Barneombudsaken. Reidar Hjermann hadde sin siste arbeidsdag på kontoret 11. april 2008, og barneombudets nestleder Knut Haanes tiltrådte 14. april som fungerende barneombud mens arbeidet med å ansette en etterfølger pågikk. Hjermann ble oppnevnt for en ny åremålsperiode 20. juni 2008 og avsluttet dette juni 2012.
Fantasillion
En fantasillion er et fiktivt, ukjent stort tall. Uttrykket kommer fra Donald Duck-universet, nærmere bestemt Onkel Skrues formue, som ved enkelte anledninger er blitt angitt å være en viss mengde fantasillioner (mer nøyaktige beløp har også vært presentert).
George Fish
George Winthrop Fish (født 4. april 1895, død 22. februar 1977) var en amerikansk sportsutøver som deltok i de olympiske leker 1920 i Antwerpen. Fish ble olympisk mester i rugby union under OL 1920 i Antwerpen. Han var med på det amerikanske laget som vant rugby union. Det var kun to lag som deltok, USA og Frankrike. Det ble kun spilt en kamp, USA vant kampen mot Frankrike med 8-0.
Fantasillion
Tilsvarende engelsk uttrykk er Zillion, Bazillion og Impossibillion.
I Norge ble det på 80- og 90-tallet innført slang-begreper for store tall etter flere økonomiske skandaler, i første rekke for utbyggingen av Mongstad-raffineriet, der "en mong" ble brukt som synonym for tallet 6 milliarder og tilsvarte omtrentlig kostnadsoverskridelsene ved prosjektet. Senere ble også begrepet "en lødd" kjent, oppkalt etter DnC-sjef Leif Terje Løddesøl og bankens underskudd i 1988.
Nederland under EM i friidrett 2010
Nederland deltok med 36 utøvere under EM i friidrett 2010 som ble arrangert 27.juli–1. august 2010 i Barcelona. Utøvere fra Nederland tok tre medaljer under mesterskapet.
David Langseth
David Langseth (født 11. oktober 1986 på Hamar) er en norsk tidligere ishockeyspiller som var løper.
Han har også spilt for den norske eliteserieklubben Storhamar Dragons da han ble tatt opp i A-stallen i 2011/2012-sesongen, og fikk med seg seks kamper.
Han har også spilt for Ringerike Panthers og Gjøvik Hockey. Har Han var også kaptein på Storhamar 2, han la opp i 2021.
Ungarns Grand Prix 2012
Ungarns Grand Prix 2012 (formelt: Formula 1 Eni Magyar Nagydíj 2012) var et Formel 1-løp som ble arrangert 29. juli 2012 på Hungaroring. Det var den ellevte runden i Formel 1-sesongen 2012 og det 27. Ungarns Grand Prix. Løpet ble vunnet av McLarens Lewis Hamilton, som startet fra pole position.
Stillingen i mesterskapene etter løpet
Førermesterskapet
Konstruktørmesterskapet
An Engineer’s Sweetheart
An Engineer's Sweetheart er en amerikansk stumfilm fra 1910 regissert av Fred J. Balshofer.
Liste over øyer i Vestfold
Dette er en liste over øyer i Vestfold. Vestfolds skjærgård består av over 500 store og små øyer, holmer og skjær. Noen av disse er bebygd med hytter eller boliger, og mange av de mindre øyene er populære utfartsmål blant båtfolk. Listen er inndelt etter kommuner, men kan sorteres etter behov. Den tar ikke med øyer i innsjøer. Merk at det brukes flere stavemåter for samme stedsnavn, som -ø og -øy, -skjer og -skjær. Noen øyer og skjær refereres til både i entall og flertall. Arealene er omtrentlige.
Phang Nga-bukten
Phang Nga-bukten (thai: Ao Phang Nga) er en havbukt i det sørlige Thailand, og deles av provinsene Phang Nga, Phuket og Krabi. Navnet brukes om bukten nord for Ko Yao-øyene, sør for dette er Phuketsjøen navnet på det mere åpne havområdet mellom Phuket og Krabi. Langs Krabi-kysten øst for øyene Ko Chong Lat Tai og Ko Khlui, kalles Phang Nga-bukten tidvis Luek-bukten – Ao Luek.
I vest er det et smalt sund mellom fastlandet og Phuket – Pak Phra-kanalen – som munner ut til Andamanhavet. Hele bukten er på om lag 400 km².
Bukten er grunn, ikke stort dypere enn 5-10 meter de fleste steder, og maksimalt 25 meter dypt i en renne øst for øyen Ko Yao Noi. De fleste elvene renner ut fra kystsletta i nord, i Phang Nga-provinsen.
De største øyene er:
Det er et meget rikt fiske- og dyreliv i bukten, med mangroveskoger og våtmarkdsområder i nord. Den kjente kalkstsinsøyen James Bond Island (Ko Tapu) ligger langs kysten i nord, kjent fra filmen The Man with the Golden Gun fra 1974.
Vern og nasjonalparker
Ao Phang Nga (Marine) nasjonalpark dekker hele bukten på 400 km². Den har hovedkvarter i kommunen Phang Nga i nord og er et av et av i alt tolv våtmarksområder i Thailand som er erklært globalt verneverdige etter Ramsarkonvensjonen.
Den ble opprettet 29. april 1981, har Ramsar-ID-nummer 1185, og fikk Ramsar-statusen 14. august 2002.
Østerrike under Sommer-OL 2004
Østerrike under Sommer-OL 2004. Syttifire sportsutøvere, femtifire menn og tjue kvinner fra Østerrike deltok i atten sporter under Sommer-OL 2004 i Athen. Østerrike kom på 27.-plass med to gull-, fire sølv- og en bronsemedalje. Seileren Roman Hagara var landets flaggbærer under åpningsseremonien.
Kongekrabbeedderkopp
Kongekrabbeedderkopp (Xysticus bifasciatus) er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utbredelse
Kongekrabbeedderkopp finnes i Europa, østover i Asia. Den finnes i Norge.
Utseende
Kongekrabbeedderkopp er lyst eller litt mørkere brun eller rødbrun, med lysere eller mørkere flekker. Som voksne (imago) er hannen mellom 7 og 10 mm, mens hunnen er mellom 6 og 7 mm lange (kroppens lengde). Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Peder Ringeneie
Peder Ringeneie (født 15. august 1820 i Bærum, Akershus, død 22. oktober 1847 i Bærum, Akershus) ble henrettet for mord på sin hustru.
Bakgrunn
Peder var sønn av husmannen Ole Hansen og dennes hustru Berthe Rolfsdatter. Peder vokste opp på Kleven i nærheten av Billingstad, under dysfunksjonelle familieforhold. Den 5. juni 1844 giftet han seg med Anne Larsdatter Jammerdal, og et år senere fikk de en sønn Olaus. Ekteparet levde stort sett fra hverandre, grunnet deres fattigdom som gjorde at han måtte arbeide som tjener på Ringen mens hun arbeidet på Tanum. Senere flyttet ekteparet sammen på Haugsvollen. Peder arbeidet fremdeles som tjener på Ringen gård, og etablerte i den forbindelse en liaison med den derværende Birgit Asledatter fra Hallingdal.
Forbrytelse
Den 23. november 1846 dro Peder Ringeneie og hans hustru i skogen for å hente ved. Ved Peterskleiva drepte Peder Anne Larsdatter med øks.
Etterforskning
Peder Ringeneie anmeldte selv sin hustru som forsvunnet. Liket ble funnet og det var åpenbart at kvinnen var myrdet. Den 13. desember 1846 ble Peder arrestert, mistenkt for mordet. Under påvirkning fra sin sjelesørger tilsto han etter få dager. Motivet var at han hadde etablert forhold til Birgit Asledatter.
Rettssak og eksekusjon
Den 11. mars 1847 ble Peder Ringeneie dømt til døden i underretten etter § 14-1 i Straffeloven av 1842. Birgit Aslesdatter fikk livstids fengsel.
Seiling
Seiling er bevegelsen hvor et fartøy drives ved hjelp av vindkraft. Det er vanligst å seile med en seilbåt, men det finnes også fartøyer på hjul, skøyter eller brett som benytter vind for å bevege seg. Seiling som idrett er en gren i de Olympiske sommerleker og det konkurreres her i flere forskjellige båttyper og klasser, samt brett og kiting. Seiling har lange tradisjoner i Norge og andre kyst-nasjoner.
Seiling kan bedrives som idrett enten individuelt, eller med flere. Individuell aktivitet assosieres ofte med jolleseiling for barn og unge, men også for voksne. En konkurranse innenfor seiling kalles regatta. Den største kjølbåtklassen for regatta i Norge i dag er Albin Express med flere enn 100 aktive båter. Den største båtklassen tilsammen i Norge i dag er Optimist.
Seiling i Norge er organisert av Norges Seilforbund. Det ble stiftet 1. februar 1970 under et konstituerende Seilting i Oslo Militære Samfunn. Seileraktivitet ble imidlertid utført i lang tid før forbundets stiftelse, og vi har nedtegnelser som viser at de første seilregattaer i Norge fant sted helt tilbake til 1850-årene. De første seilforeningene ble stiftet på 1860-tallet. Kongelig Norsk Seilforening (KNS) fungerte som landsforbund inntil Norges Seilforbund ble stiftet. Kronprins Harald var forbundets første leder.
Jolleseiling er den aktiviteten innen seiling som tiltrekker seg flest ungdommer. De begynner med Optimistjolle de første årene (fram til de blir 15), eller RS Feva dersom de vil seile en tomannsjolle. Deretter Zoom 8, Europajolle eller Laser hvis man ønsker å seile enpersonsjolle, 29-er hvis man ønsker å prøve seg i topersonsjolle. I disse klassene seiles det Norges Cup'er. Dette er en serie av regattaer som seiles overalt i Norge (forskjellige steder hver gang) og som sammenlagt teller som uttak til internasjonale mesterskap som VM, EM eller JNoM (junior Nordisk Mesterskap).
Seilteknikk
Uansett hva slags seilbåt eller fartøy man bruker, er det et par ting som er universelle.
Kurser
Ingen seilbåter kan seile rett mot vinden («vindøyet»), og for alle båter er det en grense i hvor mange grader opp mot vinden den kan seile før man får innslag i seilene, og farten avtar. Denne sektoren varierer fra båttype til båttype, og kan også variere fra hver enkelt båt, etter hvordan den er trimmet.
De forskjellige kursene en båt kan ha er delt opp i fem, etter vinkel mot vinden: Seilene er justert slik at vinden blåser lettest gjennom seilet på hver kurs. På kryss er seilet strammet langt inn, på slør er det omtrent halvveis ute og på platt lens er seilet omtrent 90° ut fra båten. Om man seiler negativt er båtens kurs i forhold til vinden over 180° og seilene er sluppet ut mer enn 90°, slik at man kunne seilt samme kurs ved å jibbe seilene og stramme de inn. Negativ seiling gjør ofte båten mer ustabil, men kan gi høyere fart.
Seilets funksjon
Et seil kan drive en båt fram på to måter, avhengig av hvordan vinden treffer og passerer seilet.
Kryss
For å krysse og komme fram dit man ønsker må man snu båten fra å seile på den ene halseren, til den andre. Dette kalles å gå over stag eller å slå. Dette gjøres ved å styre båten opp mot vindøyet, gjennom vindøyet, og ned på nå hals ved hjelp av båtens fart før manøvreringen begynte.
En halser er ofte favorisert over den andre. En regattabane kan være lagt litt skjevt i forhold til vindens retning, eller vinden kan ha dreid, noe som gjør at den ene halseren vil ha en skarpere vinkel mot merket man skal rundt om man tar utgangspunkt i midten av banen eller startlinja. Dersom man seiler for for eksempel styrbord halser, og vinden dreier mot styrbord kalles det en lifter: Du «løftes» oppover, og seiler en skarpere kurs. Dersom du seiler for styrbord halser, og vinden dreier mot babord og du må seile en lavere kurs, kalles det en header. Om man slår etter en header, kommer man ut med en skarpere kurs. En header er alltid en lifter på motsatt halser, og omvendt.
Slør
En ulempe på slør om man seiler jolle er at bølger kan bryte inn i båten, eller forårsake båten å kullseile.
Lens
En båt lenser når den seiler med vinden tilnærmet lik rett bakfra. En platt lens er i seg selv den tregeste av de tre hovedkursene, men med tanke på at man seiler kortere enn en kryss-legg merkes ikke dette like godt. Ved en skarpere lens/rom slør bruker de båtene som har genaker eller spinnaker, denne for å øke farten. Om en båt har fokk eller genoa, kan denne inverteres, altså settes ut på motsatt side av storseilet for å utnytte arealet bedre. Lens er ikke nødvendigvis den letteste kursen, for den krever absolutt mest konsentrasjon og oppmerksomhet. Hvis man ikke følger med under en lens i mye vind og bølger kan man lett miste kontrollen, hvertfall i jolle. Når en båt lenser og kommer på en av kantene i en bølgedal, slik at bauen på båten peker nedover, kan man få en surf. Da øker farten raskt, og båten blir med bølgen mens den ligger i bølgedalen. For å igangsette en surf er det vanlig å «pumpe» ett eller flere av seilene for å få litt ekstra fart og kraft.
Det finnes flere begreper innenfor jibbing. Disse er ofte for mer dramatiske og farligere jibber. En av de kalles dødsrull (Death roll) på engelsk.
Negativ lens er en metode som brukes for å seile fortere på lens. Ved å falle av slik at båtens vinkel på vinden blir større enn 180 grader, kan man få vinden til å strømme gjennom seilet fra akterliket mot masteliket, altså motsatt vei av vanlig. Dette kan øke båtens fart, men båten blir mer ustabil, og ved et vindkast kan seilet jibbe fort og uventet.
Entypeklasser
I entypeklasser seiler alle like båter. Klasser som seiles i Norge:
E-seiling
E-seiling er et simuleringsspill som er seilingens svar på e-sport og blir mer og mer populært over hele verden. Dette er en aktivitet på tvers av aldersgrupper og man kan seile hele året. Man kan seile for å ha det gøy eller for å bli en bedre seiler. Det avholdes regattaer og norgesmesterskap.
Sjeldne jordarter
Sjeldne jordarter er en gruppe grunnstoffer bestående av de 15 lantanoider, yttrium og scandium. De har nokså liknende egenskaper, og er av stor betydning for dagens teknologi.
Om navnet
Begrepet sjeldne jordarter har vist seg å være feil. Men da disse grunnstoffer ble oppdaget, var det få kjente forekomster hvor det fantes mineraler som inneholdt dem. I tillegg var mengden av disse sjeldne jordartsmineraler svært begrenset.
Videre klarte kjemikere ikke å fremstille de rene, metalliske grunnstoffene. De klarte kun å fremstille oksider av dem. Disse oksider var veldig lik jord. Det var ikke før i 1828 at tysk kjemiker Friedrich Wöhler (1800-1882) klarte å fremstille metallisk yttrium.
I virkeligheten er cerium, den mest vanlige i den gruppen, mer vanlig enn kobber. Og lutetium, den mest sjeldne, er mer vanlig enn gull og platina.
Historien om oppdagelsen av sjeldne jordarter
Den største utfordring for å kunne oppdage de sjeldne jordarter, var at de finnes sammen som blanding i sjeldne jordsartmineraler. På grunn av nokså like kjemiske egenskaper er de vanskelig å skille. Både yttrium og cerium, som var de første som ble oppdaget, viste seg å være blandinger med flere andre sjeldne jordarter.
Ved hjelp av kjemiske metoder og spektroskopi var det mulig å oppdage at det skjulte seg andre sjeldne jordarter i det opprinnelig framstilte preparater.
Yttrium
Carl Axel Arrhenius (1757-1824) var offiser i den svenske hær, og var samtidig amatør geolog og kjemiker. I 1787 fant han en prøve av et ukjent mineral i et kvarts- og feltspatbrudd ved Ytterby, om lag 20 km nordøst for Stockholm. Prøven var et mørkt, nokså tung mineral. Han trodde at det inneholdt wolfram og kalte det ytterbitt. Etter hvert bestemte han seg for å sende prøver til noen kjemikere for videre studier.
Johan Gadolin (1760-1852), finsk kjemiker, fysikker og mineralog, var en av dem som fikk tilsendt prøver av dette ukjente mineral i 1792. Etter å ha studert prøvene, kunngjorde han i 1794 at disse inneholdt et oksid av et nytt, hittil ukjent grunnstoff. Oksiden kalte han yttria etter Ytterby, mens selve grunnstoffet fikk navnet yttrium. Mineralet som Arrhenius fant, fikk etter hvert navnet gadolinitt.
Lantan
Lantan ble oppdaget i 1839 av svensk kjemiker og mineralog Carl Gustav Mosander (1797–1858). Da han eksperimenterte med cerium-nitrat, utvunnet fra ceriummalm fra Bastnäs gruve, oppdaget han at den inneholdt en annen kjemisk substans som viste seg å inneholde et nytt grunnstoff. Den fikk navnet lantan, etter det greske lanthanein, som betyr å ligge skjult. Samtidig fremstilte han en lilla substans, som han kalte didymium (tvilling). Den skulle senere vise seg å være en blanding av flere andre, sjeldne jordarter.
Erbium og terbium
Erbium og terbium ble samtidig oppdaget av Carl Gustav Mosander i 1843 i yttriumoksid. Erbiumoksid er rosa, mens terbiumoksid er gul. Begge to fikk sitt navn etter Ytterby.
Ytterbium
Ytterbium ble oppdaget i 1878 av den sveitsiske kjemikeren Jean Charles Galissard de Marignac (1817–1894). Han klarte å isolere grunnstoffet fra prøver av det tidligere oppdagede grunnstoffet erbium. Ytterbium ble oppkalt etter Ytterby.
Holmium
Holmium ble oppdaget i 1878 samtidig av de to sveitsiske vitenskapsmennene Marc Delafontaine og Jacques-Louis Soret, og den svenske kjemikeren Per Teodor Cleve (1840–1905). Holmium ble isolert fra prøver av erbium. Holmium ble oppkalt etter Holmia, det latinske navnet på Stockholm.
Scandium
Allerede i 1869 foruyså Dmitrij Mendelejev, da han utviklet det periodiske system av grunnstoffer, at det ville bli oppdaget et nytt grunnstoff mellom kalsium (atomnummer 20) og titan (atomnummer 22). Han kalte det ekaboron. Den svenske kjemikeren Lars Erik Nilsen (1840–1899) oppdaget det nye grunnstoffet med atomnummeret 21 i 1879, i erbium. Det hadde blitt fremstilt fra euxenitt, et mineral som han trodde fantes kun i Skandinavia. Derfor fikk grunnstoffet navnet scandium.
Gadolinium
Gadolinium ble oppdaget i 1880 av den sveitsiske kjemikeren Jean Charles Galissard de Marignac (1817–1894). Han mistenkte at didymium, stoffet som Mosander hadde oppdaget, også kunne vise seg å inneholde andre sjeldne jordarter. Gadolinium ble oppkalt etter Johan Gadolin, som hadde oppdaget yttrium i 1794.
Neodym og praseodym
Neodym og praseodym ble oppdaget i Wien i 1885 av Carl Auer von Welsbach (1858–1929), i en substans som Mosander hadde framstilt av ceriummalm, og som hadde fått navnet didymium. Mosander hadde feilaktig trodd at det var et nytt grunnstoff. Det viste seg å være en blanding med flere sjeldne jordarter. Navnet neodym betyr «ny tvilling», mens praseodym er avledet av «prasios didymos», som er gresk for «grønn tvilling».
Dysprosium
Dysprosium ble oppdaget av den franske kjemikeren Eugène-Anatole Demarcay i 1886. Det viste seg at holmiumprøver inneholdt enda en ny og sjelden jordart: dysprosium. Demarcay måtte gjennomføre svært mange forsøk der han utløste forskjellige kjemiske reaksjoner for å separere dysprosium fra holmium. Grunnstoffet ble derfor avledet av det greske ordet «dysprositos», som kan oversettes med «vanskelig å få tak i».
Europium
I 1901 oppdaget den franske kjemikeren Eugène-Anatole Demarcay at samarium – som Paul-Émile Lecoq de Boisbaudran hadde fremstilt i 1879 – inneholdt enda en ny sjelden jordart: europium. Grunnstoffet fikk navnet europium etter Europa.
Lutetium
Lutetium ble oppdaget i 1907 av den franske kjemikeren Georg Urbain (1872–1938) i Paris, og ble oppkalt etter Lutetia, som er det navnet romerne brukte på Paris. Det rene grunnstoffet ble ikke fremstilt før i 1953. Den østerrikske kjemikeren Carl Auer von Welsbach (1858–1929) og den amerikanske kjemikeren Charles James oppdaget lutetium i samme år, men det er Urbain som har fått æren v å regnes som den første som oppdaget dette grunnstoffet.
Promethium
Promethium er et radioaktivt grunnstoff. Halveringstiden for stoffets mest stabile isotop er kun 17,74 år. Følgelig har det som kanskje en gang har vært på jorda av dettee grunnstoffet, for lengst forsvunnet. Det har blitt oppdaget at noen av uranatomene som undergår fisjon blir til promethium. Det estimeres at det finnes 1 picogram (1x10-12 gram) av technetium pr. tonn uranmalm i naturen. Endelig bevis for eksistensen av promethium kom i 1945, da et amerikansk vitenskapsteam klarte å isolere prøver av dette grunnstoffet. Det var isotopen promethium 147, med en halveringstid på 2.6234 år.
Promethium ble oppkalt etter den greske guden Prometheus.
Sjeldne jordarter i mineralogien
Disse mineraler får på grunn av dette en suffiks som beskriver hvilken sjeldne jordart er dominerende. Da skrives det for eksempel gadolinitt-(Y) eller gadolinitt-(Ce).
I ett og samme mineral kan det finnes soneringer med varierende innhold av sjeldne jordarter. For eksempel har monazitt-(Nd) blitt oppdaget i monazitt-(Ce)-prøver funnet i en gruve på Rostadheia i Iveland og i Lundekleiven gruve på Evje.
Forekomster av sjeldne jordarter
Over hele Skandinavia finnes det slike pegmatitter, og mange av dem inneholder sjeldne jordartsmineraler. I noen av dem finnes det såpass mye, at de var en viktig kilde til dem.
I Norge var det særlig i Evje/Iveland-området at sjeldne jordartsmineraler var en viktig biinntekt for bøndene som drev gruver i dette området.
Det var mineraler som gadolinitt-(Y), euxenitt-(Y), fergusonitt-(Y), thortveititt m.m. som ble solgt til atominstituttet på Kjeller, og til utlandet. Pr. i dag har pegmatitter lite eller ingen betydning som kilde til sjeldne jordarter.
Forekomsten som førte til oppdagelsen av cerium, Bastnäs gruve i Sverige, var en såkalt skarnforekomst. I Bastnäs gruve har det blitt utvunnet 4,500 tonn cerium.
Fra slutten av 1800-tallet av ble utenlandske ceriumforekomster viktig. I Brasil ble det oppdaget steder hvor sandet langs stranda inneholdt store mengder monazitt, et mineral som inneholder både cerium og thorium i betraktelig mengder. Senere ble det oppdaget liknende forekomster i India, på Sri Lanka, i Australia m.m. I India er det aktiv gruvedrift etter monazitt.
I 1949 ble det oppdaget en forekomst av sjeldne jordarter i California som fikk navnet Mountain Pass Mine. Forekomsten er en karbonatitt med i snitt 7,06 % sjeldne jordartoksider (REO). Fra begynnelsen av 1960-tallet ble denne gruve en stor produsent, og med noen pauser er den i 2021 fortsatt i drift.
Kina har utviklet seg fra rundt 1980-tallet til å bli verdens viktigste produsent av sjeldne jordarter, fra både karbonatitter og sedimentære forekomster. I 2020 produserte landet 140,000 tonn av sjeldne jordartsoksider. I Kinas forekomster, finnes det ca. 40 % av sjeldne jordarter i verden.
I Norge er det Fensfeltet som blir ansett til å være Europas største forekomst av sjeldne jordarter, samt thorium, som kan være et kilde til energi. Denne forekomst er en karbonatitt.
Anvendelser av sjeldne jordarter gjennom tiden
Til å begynne var det bare noen få anvendelser for sjeldne jordarter.
I 1890 ble en gasslys-kappe introdusert av østerriksk vitenskapsmann og oppfinneren Carl Auer von Welsbach med thoriumdioksid tilsatt 1% ceriumoksid veldig populær. Samme mann fikk patentert "ferrocerium" som ble brukt som flintstein i lightere, til og med i dagens tid.
Siden det var veldig vanskelig og kostbar til å lage rene grunnstoffer av de sjeldne jordarter, stagnerte industriens interessen for dem.
På 1940-tallet hadde en ny separasjonsmetode blitt utviklet, "ion-utveksling", som i utgangspunkt kun ble brukt til å separere neptunium, uran, thorium og actinium i forbindelse med Manhattan prosjektet. Men i etterkrigstiden begynte man å bruke samme metode til å separere sjeldne jordarter.
På 1960-tallet ble samarium-kobolt magneter utviklet, som hadde som gunstig egenskap, at de beholdt sin magnetkraft, selv om de ble veldig varmt. Det var viktig for å kunne gjøre radarinstallasjoner mer kraftig.
Scandium ble brukt etter WW2 i russiske jagerfly i en legering med aluminium.
Innenfor laser-forskning ble det utviklet laserstaver av yttrium-aluminium-granat. Disse var viktig i målsøkeren av missiler.
På 1970/80-tallet ble nikkel-metallbatterier utviklet, som brukte lantan og neodymium.
På 1980-tallet ble neodymium-jern-boronmagneter utviklet, som brukes nå særlig i vindmøller. På 1990-tallet var disse essensiell til harddisker i PC-ene. Disse neodymiummagneter, som man pleier å kalle dem, ble også brukt til å erstatte gammeldags magneter i eksisterende apparater og produkter, og gjøre dem mindre i størrelse og mer effektiv.
Bruken av sjeldne jordarter økte betraktelig gjennom 1900- og 2000-tallet med stadig nye anvendelsesområder. I en Iphone brukes det for eksempel lantan til å minimalisere forvrenging i de bitte små kameralinsene; neodymium magneter til å forbedre lydkvaliteten av høyttalere og ørepropper, og yttrium og erbium til å gjøre skjermens fargene sterkere.
I dagens tid blir sjeldne jordarter brukt i alle industrigren. Alt fra kjemisk og alle andre typer industri, automobiler, fly, medisinske apparater, våpenindustrien til romfart.
2010 Stor mangel på sjeldne jordarter
Siden 2006 hadde Kina begynt å innføre ekstra avgifter og redusere eksportkvoter på sjeldne jordarter, men reduserte disse kvotene ytterlige med 40% i 2010. Kina argumenterte at dette var nødvendig for å beskytte sine forekomster av disse metaller. Det gjorde at prisene steg kraftig og Kina ble beskyldt å drive med proteksjonisme.
Høsten 2010 eskalerte situasjonen ytterlige.
En kinesisk fisker ble arrestert av den japanske kystvakten i omstridte farvann, det kalles den Senkaku-båtkollisjonshendelsen. Det oppsto en konflikt mellom Kina og Japan. Nyhetene om arrestasjonen førte til at kinesiske myndighetene holdt igjen en rekke forsendelser som var bestemt for Japan. Det eskalerte i en handelsembargo med uforutsette konsekvenser.
Plutselig innså verden at de sjeldne jordarter hadde blitt politikk. Regjeringer verden over begynte å bekymre seg for ressursene de trengte for våpenindustrien og andre viktige teknologier. De høye prisene på sjeldne jordarter - og frykten for ikke å ha dem – skapte frykt i vestlige land.
I 2012 ble en klage til WHO fra USA, Japan og EU avgjort i fordel av de klagende partiet. Det ble argumentert at den store prisforskjell mellom sjeldne jordarter solgt i og utenfor Kina, ga kinesiske produsenter en urettferdig fordel. Kina ble pålagt å øke kvoter og senke priser.
Innen 2015 hadde prisene gått ned så pass mye, at det igjen for andre enn de kinesiske produsentene ble vanskelig å tjene penger på å produsere sjeldne jordarter.
Sjeldne jordarter og konsekvensene for miljøet og helse
REE finnes naturlig i stort sett svært lav konsentrasjon i miljøet.
Gruver er ofte i land der miljømessige og sosiale standarder er svært lave, og forårsaker brudd på menneskerettighetene, avskoging og forurensning av land og vann.
Rund sjeldne jordartsgruver oppstår det som regel store forurensninger med høyere konsentrasjoner av sjeldne jordarter. Det har vært så langt lite studi etter konsekvensene av gruvedrift etter sjeldne jordarter, og langtidsvirkningene for miljøet er vanskelig å forutsi.
Toksiteten av sjeldne jordarter for menneskene og dyre- og planteliv er ikke endelig bestemt, men de blir karakterisert til å være mildt giftig for menneskene. Langtidsvirkningene av eksponering til dem er vanskelig å forutsi.
Sjeldne jordartsmalm inneholder thorium og uran i varierende mengder og representerer en av de mest krevende miljømessige utfordringer. Disse radioaktive tyngmetaller er helseskadelig og inntak kan føre til alvorlige forgiftninger.
Thorium er ikke noe særlig løselig i vann, uansett forholdene. Det er derfor gruvestøv som utgjør den største trussel mot miljø og menneskene.
Uran er svært bra løselig i vann under oksiderende forhold. Det er derfor nødvendig å sikre seg at det ikke kan trenge inn uranholdige løsninger i drikkevannskilder eller ellers i naturen.
Noter
<references group="lower-alpha"/>
Litteratur
<!--
Referanser
XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX
Grunnstoffer i sjeldne jordarter – REE (engelsk: Rare Earth Elements, ordrett 'sjeldne jordgrunnstoffer') er en samlende betegnelse for inntil 17 ulike grunnstoffer og brukes noen ganger også om mineralene de danner. Særlig omfattes grunnstoffene 21 scandium, 39 yttrium og lantanoidene: 57 lantan til 71 lutetium. Sjeldne jordarter er svært kompatible med bergartsdannende mineraler, og deres ioner er derfor noe av de siste som krystalliserer i residualsmelten. Da de samtidig er radioaktive, vil denne fraksjoneringen skape lokal oppvarming. Stoffene brukes i produksjonen av biler og en rekke forbruksvarer.
Disse elementene er karakterisert ved at de har to valenselektroner i tilsvarende elektronskall og med like egenskaper. Ser man bort fra fulle skall som ikke er kjemisk aktive, er elektronkonfigurasjonen for scandium 3d14s2, for yttrium 4d15s2 og for lantan 5d16s2. Neste element etter lantan som er cerium, har sitt ekstra elektron i det indre 4f-skallet som til nå er tomt og har den laveste energien. Det har plass til i alt 14 elektroner og gir opphav til et like stort antall elementer som utgjør lantanoidene. Det siste elementet i denne serien er lutetium som derved har elektronkonfigurasjonen 4f145d16s2. Det nye elektronet i neste element hafnium må gå inn på en ledig plass i 5d-skallet. Da det dermed har fire valenselektroner, er dette ikke en sjelden jordart.
Folkerepublikken Kina stod i 2011 for inntil 97 prosent av verdensproduksjonen av flere av de sjeldne jordartene, men det er samtidig store reserver av slike råstoffer i Norge. I 2010 innførte Kinas regjering eksportrestriksjoner og utførselen av sjeldne jordarter sank med 40 prosent. Dette medførte en tidobling av prisene på verdensmarkedet fra 2009 til 2010, og er trolig motivert i kinesisk ønske om å tiltrekke seg industriproduksjon som er avhengig av disse råvarene. Året etter avga WTO en foreløpig kjennelse om at Kinas eksportrestriksjoner brøt med landets forpliktelser som WTO-medlem, etter klagemål fra USA, EU og Mexico. I 2012 gikk også Japan med i en formell stevning av Kina for WTO, som midt i mars fikk en seksti dagers frist til å imøtegå beskyldningene.
På Månen inngår de sjeldne jordarter i KREEP, som er et akronym for bestanddelene K, REE og P.
Gangesgavial
Gangesgavialen er en art som hører til krokodiller.
Den kan bli over seks meter lang, men sjelden mer enn 4,5 m. Voksne hanner har en kraftig utvekst på snuten. Gavialen er ikke farlig for mennesker, men kan spise lik som kastes i elvene.
Den er hjemmehørende i India, Burma, Pakistan, Bangladesh og Nepal.
Paringssesongen er i løpet av november og desember og godt inn i januar. Eggleggingen foregår i den tørre sesongen i løpet av mars, april og mai. Dette er fordi elvene krymper litt i den tørre sesongen og den sandete elvebredden er tilgjengelig. Mellom 30 og 50 egg blir lagt i hullet som hunngavialene graver opp før det blir dekket nøye over. Etter ca. 90 dager kommer ungene ut av eggene. Det ser ikke ut til at mødrene hjelper ungene når de skal komme ut i vannet etter at de klekkes. Det er sannsynligvis fordi deres kjever ikke er egnet for å bære ungene, på grunn av de svært spisse tennene. Men mødrene passer på ungene en tid etter at de har kommet ut i vannet.